CELEX: 32009R1111
Language: ro
Date: 2009-11-19 00:00:00
Title: Regulamentul (CE) nr. 1111/2009 al Comisiei din 19 noiembrie 2009 de adoptare a planului de repartizare către statele membre a resurselor imputabile exercițiului financiar 2010 pentru furnizarea de alimente din stocurile de intervenție persoanelor celor mai defavorizate din Comunitate și de derogare de la anumite dispoziții din Regulamentul (CEE) nr. 3149/92

20.11.2009   
            
            
               RO
            
            
               Jurnalul Oficial al Uniunii Europene
            
            
               L 306/5
            
         
      REGULAMENTUL (CE) NR. 1111/2009 AL COMISIEI
   
   din 19 noiembrie 2009
   de adoptare a planului de repartizare către statele membre a resurselor imputabile exercițiului financiar 2010 pentru furnizarea de alimente din stocurile de intervenție persoanelor celor mai defavorizate din Comunitate și de derogare de la anumite dispoziții din Regulamentul (CEE) nr. 3149/92
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1), în special articolul 43 literele (f) și (g) coroborate cu articolul 4,
   având în vedere Regulamentul (CE) nr. 2799/98 al Consiliului din 15 decembrie 1998 de stabilire a sistemului agromonetar pentru moneda euro (2), în special articolul 3 alineatul (2),
   întrucât:
   
               (1)
            
            
               În conformitate cu articolul 2 din Regulamentul (CEE) nr. 3149/92 al Comisiei din 29 octombrie 1992 de stabilire a normelor de punere în aplicare a furnizării de alimente din stocurile de intervenție pentru persoanele cele mai defavorizate din Comunitate (3), Comisia trebuie să adopte un plan de distribuție care urmează să fie finanțat din resursele disponibile în exercițiul 2010. Planul trebuie să stabilească, în special, pentru fiecare dintre statele membre care pun în aplicare acțiunea, resursele financiare maxime disponibile pentru executarea părții sale din plan, precum și cantitatea din fiecare tip de produs care urmează să fie retrasă din stocurile deținute de către agențiile de intervenție.
            
         
               (2)
            
            
               Statele membre implicate în planul de distribuție pentru exercițiul financiar 2010 au comunicat Comisiei informațiile necesare în conformitate cu articolul 1 din Regulamentul (CEE) nr. 3149/92.
            
         
               (3)
            
            
               La repartizarea resurselor, este necesar să se țină seama de experiența acumulată și de măsura în care statele membre au utilizat resursele care le-au fost atribuite pe parcursul exercițiilor precedente.
            
         
               (4)
            
            
               Articolul 2 alineatul (3) punctul 1 litera (c) din Regulamentul (CEE) nr. 3149/92 prevede alocarea de resurse pentru cumpărarea de pe piață a unor produse temporar indisponibile în stocurile de intervenție. Având în vedere faptul că stocurile de cereale deținute în prezent de agențiile de intervenție nu sunt suficiente pentru a acoperi alocațiile corespunzătoare cererilor de cereale și orez, trebuie fixate alocări de resurse care să permită cumpărarea de pe piață de cereale sau orez necesare implementării planului de distribuție pentru exercițiul 2010.
            
         
               (5)
            
            
               Articolul 7 alineatul (1) din Regulamentul (CEE) nr. 3149/92 prevede transferul între statele membre de produse indisponibile în stocurile de intervenție ale statului membru în care aceste produse sunt necesare pentru implementarea planului anual de distribuție. În consecință, trebuie să se autorizeze transferurile intracomunitare necesare implementării planului pentru 2010, în condițiile prevăzute la articolul 7 din Regulamentul (CEE) nr. 3149/92.
            
         
               (6)
            
            
               Articolul 7 alineatul (3) din Regulamentul (CEE) nr. 3149/92 prevede opțiunea ca, în cazurile în care se preconizează un transfer de produse din statul membru în care acestea sunt păstrate pentru intervenție către un alt stat membru, operatorii să depună o ofertă fără a transfera produsele eliberate din stocurile de intervenție către statul membru solicitant. Articolul 25 din Regulamentul (CE) nr. 1234/2007 prevede că desfacerea produselor achiziționate în cadrul intervenției publice are loc astfel încât să se evite orice perturbare a pieței.
            
         
               (7)
            
            
               Din cauza actualei situații de pe piața produselor lactate, caracterizată de prețuri scăzute, planul de distribuție pentru 2010 pentru unt și lapte praf degresat nu trebuie să autorizeze utilizarea opțiunii prevăzute la articolul 7 alineatul (3) din Regulamentul (CEE) nr. 3149/92, spre a se evita eventuale perturbări ale pieței ca urmare a comercializării acestor produse pe anumite piețe care sunt deja bine aprovizionate. Din același motiv, utilizarea posibilităților oferite operatorilor de articolul 4 alineatele (2) și (2a) din regulamentul respectiv ar trebui să fie limitată în așa fel încât produsele lactate destinate distribuției către persoanele cele mai defavorizate din Comunitate să respecte anumite cerințe privind compoziția și cantitatea de lapte utilizată pentru fabricarea lor. Pentru monitorizarea respectării acestei prevederi, statele membre trebuie să includă în rapoartele lor privind progresul planului o listă detaliată cu produsele distribuite încadrate în categoriile „conținut ridicat de grăsimi” sau „alte produse”.
            
         
               (8)
            
            
               Pentru a se asigura faptul că produsele lactate din stocurile de intervenție nu sunt introduse pe piață într-un moment nepotrivit al anului, trebuie redusă perioada de retragere a untului și laptelui praf degresat din stocurile de intervenție, prevăzută la articolul 3 alineatul (2) al treilea paragraf din Regulamentul (CEE) nr. 3149/92.
            
         
               (9)
            
            
               Având în vedere complexitatea implementării planului de distribuție pentru 2010, care necesită un volum ridicat de transferuri intracomunitare, este oportună creșterea marjei de 5 % prevăzută la articolul 3 alineatul (3) din Regulamentul (CEE) nr. 3149/92.
            
         
               (10)
            
            
               Pentru implementarea planului anual de distribuție, este necesar să se rețină ca fapt generator, în sensul articolului 3 din Regulamentul (CE) nr. 2799/98, data la care începe exercițiul de gestionare a stocurilor publice.
            
         
               (11)
            
            
               În conformitate cu articolul 2 alineatul (2) din Regulamentul (CEE) nr. 3149/92, în cursul elaborării planului anual de distribuție Comisia a consultat principalele organizații familiarizate cu problemele persoanelor celor mai defavorizate din Comunitate.
            
         
               (12)
            
            
               Articolul 2 alineatul (1) din Regulamentul (CEE) nr. 3149/92 prevede adoptarea de către Comisie a planului anual de distribuție înaintea datei de 1 octombrie a fiecărui an. Din cauza situației actuale a pieței din sectorul produselor lactate și ținând cont de nevoia unor consultări suplimentare cu statele membre cu privire la cererile acestora, Comisia nu a putut încă adopta planul de distribuție. Prin urmare, pentru a executa la timp planul anual de distribuție, prezentul regulament trebuie să intre în vigoare imediat după publicarea sa.
            
         
               (13)
            
            
               Comitetul de gestionare a organizării comune a piețelor agricole nu a emis niciun aviz în termenul stabilit de președinte,
            
         ADOPTĂ PREZENTUL REGULAMENT:
   Articolul 1
   Pentru 2010, distribuirea de alimente persoanelor celor mai defavorizate din Comunitate, în temeiul articolului 27 din Regulamentul (CE) nr. 1234/2007, se realizează în conformitate cu planul anual de distribuție stabilit în anexa I la prezentul regulament.
   Articolul 2
   Resursele alocate statelor membre destinate cumpărării de pe piață a cerealelor, necesare în cadrul planului menționat la articolul 1, sunt stabilite în anexa II.
   Articolul 3
   (1)   Prin derogare de la articolul 3 alineatul (2) din Regulamentul (CEE) nr. 3149/92, untul și laptele praf degresat pentru planul de distribuție pentru 2010 trebuie retrase din stocurile de intervenție între 1 mai și 30 septembrie 2010. Termenul de 60 de zile pentru retragerea produselor prevăzut la articolul 3 alineatul (2) al cincilea paragraf din regulamentul respectiv nu se aplică în cazul de față.
   Cu toate acestea, primul paragraf de mai sus nu se aplică alocărilor mai mici sau egale cu 500 de tone.
   (2)   Prin derogare de la articolul 3 alineatul (3) din Regulamentul (CEE) nr. 3149/92, pentru planul de distribuție pe 2010, în cazul în care modificările justificate afectează 10 % sau mai mult din cantitățile sau valorile stabilite pentru fiecare produs în planul comunitar, se efectuează o revizuire a planului.
   Articolul 4
   (1)   Prin derogare de la articolul 4 alineatele (2) și (2a) din Regulamentul (CEE) nr. 3149/92, la implementarea planului de distribuție pe 2010, statele membre încadrează produsele lactate destinate distribuției fie în categoria „conținut ridicat de grăsimi”, fie în categoria „alte produse”.
   (2)   Statele membre se asigură că conținutul total de grăsimi din lapte reprezintă minimum 20 % din greutatea totală a produselor încadrate în prima categorie și că fabricarea cantității totale a produselor din a doua categorie a necesitat o cantitate de lapte de cel puțin 90 % din greutatea totală a acestora.
   (3)   Raportul privind progresul planului de distribuție pe 2010, prevăzut la articolul 10 din Regulamentul (CEE) nr. 3149/92, trebuie să includă o listă detaliată a produselor distribuite încadrate fie în categoria „conținut ridicat de grăsimi”, fie în categoria „alte produse”.
   Articolul 5
   (1)   Transferul intracomunitar al produselor enumerate în anexa III la prezentul regulament se autorizează în condițiile stabilite la articolul 7 din Regulamentul (CEE) nr. 3149/92.
   (2)   Prin derogare de la articolul 7 alineatul (3) din Regulamentul (CEE) nr. 3149/92, în cazul în care în prezentul regulament se prevede un transfer de lapte praf degresat sau unt dintr-un stat membru în care aceste produse sunt disponibile în stocurile de intervenție către statul membru în care aceste produse vor fi utilizate pentru implementarea planului anual de distribuție, operatorul nu va avea opțiunea de a introduce produsele retrase pe piața comunitară în primul stat membru, ci va trebui să transfere aceste produse în cel de al doilea stat membru.
   Articolul 6
   Pentru implementarea planului anual de distribuție prevăzut la articolul 1 din prezentul regulament, data faptului generator în sensul articolului 3 din Regulamentul (CE) nr. 2799/98 este 1 octombrie 2009.
   Articolul 7
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 noiembrie 2009.
      
         
            Pentru Comisie
         
         Jean-Luc DEMARTY
         
         
            Director general pentru agricultură și dezvoltare rurală
         
      
   
   
      (1)  JO L 299, 16.11.2007, p. 1.
   
      (2)  JO L 349, 24.12.1998, p. 1.
   
      (3)  JO L 313, 30.10.1992, p. 50.
   
      ANEXA I
      
         PLAN ANUAL DE DISTRIBUȚIE PENTRU 2010
      
      
                  (a)
               
               
                  Resurse financiare puse la dispoziție pentru implementarea planului pentru 2010 în fiecare stat membru:
                  
                              (în EUR)
                           
                        
                              Stat membru
                           
                           
                              Alocări
                           
                        
                              Belgique/België
                           
                           
                              7 806 433
                           
                        
                              България
                           
                           
                              8 565 832
                           
                        
                              Česká republika
                           
                           
                              133 893
                           
                        
                              Eesti
                           
                           
                              761 012
                           
                        
                              Éire/Ireland
                           
                           
                              818 816
                           
                        
                              Elláda
                           
                           
                              20 044 478
                           
                        
                              España
                           
                           
                              52 623 664
                           
                        
                              France
                           
                           
                              78 103 609
                           
                        
                              Italia
                           
                           
                              122 456 856
                           
                        
                              Latvija
                           
                           
                              5 119 849
                           
                        
                              Lietuva
                           
                           
                              8 859 115
                           
                        
                              Luxemburg
                           
                           
                              107 483
                           
                        
                              Magyarország
                           
                           
                              14 770 126
                           
                        
                              Malta
                           
                           
                              698 841
                           
                        
                              Polska
                           
                           
                              97 405 034
                           
                        
                              Portugal
                           
                           
                              22 516 761
                           
                        
                              România
                           
                           
                              29 951 704
                           
                        
                              Slovenija
                           
                           
                              2 619 927
                           
                        
                              Suomi/Finland
                           
                           
                              4 636 567
                           
                        
                              Total
                           
                           
                              478 000 000
                           
                        
            
                  (b)
               
               
                  Cantitatea din fiecare tip de produs care urmează să fie retrasă din stocurile de intervenție ale Comunității în vederea distribuirii în fiecare stat membru, în limita sumelor stabilite la litera (a):
                  
                              (în tone)
                           
                        
                              Stat membru
                           
                           
                              Cereale
                           
                           
                              Unt
                           
                           
                              Lapte praf degresat
                           
                           
                              Zahăr
                           
                        
                              Belgique/België
                           
                           
                              29 067
                           
                           
                              1 285
                           
                           
                              —
                           
                           
                              1 507
                           
                        
                              България
                           
                           
                              54 104
                           
                           
                              —
                           
                           
                              —
                           
                           
                              1 724
                           
                        
                              Česká republika
                           
                           
                              302
                           
                           
                              20
                           
                           
                              22
                           
                           
                              9
                           
                        
                              Eesti
                           
                           
                              5 147
                           
                           
                              —
                           
                           
                              1
                           
                           
                              —
                           
                        
                              Eire/Ireland
                           
                           
                              —
                           
                           
                              350
                           
                           
                              —
                           
                           
                              —
                           
                        
                              Elláda
                           
                           
                              64 397
                           
                           
                              —
                           
                           
                              5 889
                           
                           
                              —
                           
                        
                              España
                           
                           
                              181 248
                           
                           
                              9 335
                           
                           
                              1 603
                           
                           
                              3 483
                           
                        
                              France
                           
                           
                              168 998
                           
                           
                              13 033
                           
                           
                              12 050
                           
                           
                              3 247
                           
                        
                              Italia
                           
                           
                              283 206
                           
                           
                              20 000
                           
                           
                              18 166
                           
                           
                              4 006
                           
                        
                              Latvija
                           
                           
                              22 951
                           
                           
                              —
                           
                           
                              969
                           
                           
                              —
                           
                        
                              Lietuva
                           
                           
                              40 317
                           
                           
                              145
                           
                           
                              1 212
                           
                           
                              1 182
                           
                        
                              Magyarország
                           
                           
                              95 687
                           
                           
                              —
                           
                           
                              —
                           
                           
                              1 938
                           
                        
                              Malta
                           
                           
                              4 740
                           
                           
                              —
                           
                           
                              —
                           
                           
                              —
                           
                        
                              Polska
                           
                           
                              387 305
                           
                           
                              1 901
                           
                           
                              17 952
                           
                           
                              10 823
                           
                        
                              Portugal
                           
                           
                              47 522
                           
                           
                              5 079
                           
                           
                              1 826
                           
                           
                              1 045
                           
                        
                              România
                           
                           
                              135 555
                           
                           
                              —
                           
                           
                              4 500
                           
                           
                              5 577
                           
                        
                              Slovenija
                           
                           
                              9 810
                           
                           
                              —
                           
                           
                              600
                           
                           
                              289
                           
                        
                              Suomi/Finland
                           
                           
                              25 371
                           
                           
                              —
                           
                           
                              500
                           
                           
                              —
                           
                        
                              Total
                           
                           
                              1 555 726
                           
                           
                              51 148
                           
                           
                              65 290
                           
                           
                              34 832
                           
                        
                              Alocarea pentru Luxemburg pentru cumpărarea de lapte praf de pe piața UE: 101 880 EUR.
                           
                        
            
   
      ANEXA II
      Alocările statelor membre pentru cumpărarea de cereale de pe piața comunitară
      
                  (în EUR)
               
            
                  Stat membru
               
               
                  Alocări
               
            
                  Belgique/België
               
               
                  1 117 572
               
            
                  България
               
               
                  2 080 196
               
            
                  Česká republika
               
               
                  11 600
               
            
                  Eesti
               
               
                  197 884
               
            
                  Éire/Ireland
               
               
                  —
               
            
                  Elláda
               
               
                  2 475 950
               
            
                  España
               
               
                  6 968 699
               
            
                  France
               
               
                  6 497 704
               
            
                  Italia
               
               
                  10 888 824
               
            
                  Latvija
               
               
                  882 424
               
            
                  Lietuva
               
               
                  1 550 130
               
            
                  Luxemburg
               
               
                  —
               
            
                  Magyarország
               
               
                  3 679 017
               
            
                  Malta
               
               
                  182 233
               
            
                  Polska
               
               
                  14 891 236
               
            
                  Portugal
               
               
                  1 827 127
               
            
                  România
               
               
                  5 211 876
               
            
                  Slovenija
               
               
                  377 183
               
            
                  Suomi/Finland
               
               
                  975 485
               
            
                  Total
               
               
                  59 815 140
               
            
   
      ANEXA III
      
                  (a)
               
               
                  Transferuri intracomunitare de cereale autorizate în cadrul planului pentru exercițiul 2010:
                  
                               
                           
                           
                              Cantitate
                              (tone)
                           
                           
                              Deținător
                           
                           
                              Beneficiar
                           
                        
                              1.
                           
                           
                              102 940
                           
                           
                              SZIF, Česká republika
                           
                           
                              FEGA, España
                           
                        
                              2.
                           
                           
                              87 816
                           
                           
                              SZIF, Česká republika
                           
                           
                              FranceAgriMer, France
                           
                        
                              3.
                           
                           
                              29 067
                           
                           
                              BLE, Deutschland
                           
                           
                              BIRB, Belgique
                           
                        
                              4.
                           
                           
                              81 182
                           
                           
                              BLE, Deutschland
                           
                           
                              FranceAgriMer, France
                           
                        
                              5.
                           
                           
                              31 423
                           
                           
                              BLE, Deutschland
                           
                           
                              ARR, Polska
                           
                        
                              6.
                           
                           
                              1 022
                           
                           
                              PRIA, Eesti
                           
                           
                              Rural Support Service, Latvia
                           
                        
                              7.
                           
                           
                              36 172
                           
                           
                              Lietuvos žemės ūkio ir maisto produktų rinkos reguliavimo agentūra, Lietuva
                           
                           
                              ARR, Polska
                           
                        
                              8.
                           
                           
                              44 239
                           
                           
                              Mezőgazdasági és Vidékfejlesztési Hivatal, Magyarország
                           
                           
                              Държавен фонд „Земеделие” — Разплащателна агенция, България
                           
                        
                              9.
                           
                           
                              64 397
                           
                           
                              Mezőgazdasági és Vidékfejlesztési Hivatal, Magyarország
                           
                           
                              OPEKEPE, Elláda
                           
                        
                              10.
                           
                           
                              204 593
                           
                           
                              Mezőgazdasági és Vidékfejlesztési Hivatal, Magyarország
                           
                           
                              AGEA, Italia
                           
                        
                              11.
                           
                           
                              4 740
                           
                           
                              Mezőgazdasági és Vidékfejlesztési Hivatal, Magyarország
                           
                           
                              Ministry for Resources and Rural Affairs Paying Agency, Malta
                           
                        
                              12.
                           
                           
                              39 351
                           
                           
                              Mezőgazdasági és Vidékfejlesztési Hivatal, Magyarország
                           
                           
                              ARR, Polska
                           
                        
                              13.
                           
                           
                              11 640
                           
                           
                              Mezőgazdasági és Vidékfejlesztési Hivatal, Magyarország
                           
                           
                              IFAP I.P., Portugal
                           
                        
                              14.
                           
                           
                              135 555
                           
                           
                              Mezőgazdasági és Vidékfejlesztési Hivatal, Magyarország
                           
                           
                              Agenția de Plăți și Intervenție pentru Agricultură, România
                           
                        
                              15.
                           
                           
                              9 810
                           
                           
                              Mezőgazdasági és Vidékfejlesztési Hivatal, Magyarország
                           
                           
                              Agencija Republike Slovenije za kmetijske trge in razvoj podeželja, Slovenija
                           
                        
                              16.
                           
                           
                              6 852
                           
                           
                              AMA, Austria
                           
                           
                              Държавен фонд „Земеделие” — Разплащателна агенция, България
                           
                        
                              17.
                           
                           
                              65 045
                           
                           
                              Pôdohospodárska platobná agentúra, Slovenská Republika
                           
                           
                              FEGA, España
                           
                        
                              18.
                           
                           
                              78 613
                           
                           
                              Pôdohospodárska platobná agentúra, Slovenská Republika
                           
                           
                              AGEA, Italia
                           
                        
                              19.
                           
                           
                              199 816
                           
                           
                              Agency for Rural Affairs, Suomi/Finland
                           
                           
                              ARR, Polska
                           
                        
                              20.
                           
                           
                              13 263
                           
                           
                              SJV, Sverige
                           
                           
                              FEGA, España
                           
                        
                              21.
                           
                           
                              21 929
                           
                           
                              SJV, Sverige
                           
                           
                              Rural Support Service, Latvia
                           
                        
                              22.
                           
                           
                              35 882
                           
                           
                              SJV, Sverige
                           
                           
                              IFAP I.P., Portugal
                           
                        
            
                  (b)
               
               
                  Transferuri intracomunitare de zahăr autorizate în cadrul planului pentru exercițiul 2010:
                  
                               
                           
                           
                              Cantitate
                              (tone)
                           
                           
                              Deținător
                           
                           
                              Beneficiar
                           
                        
                              1.
                           
                           
                              2 129
                           
                           
                              SZIF, Česká republika
                           
                           
                              ARR, Polska
                           
                        
                              2.
                           
                           
                              397
                           
                           
                              OFI, Ireland
                           
                           
                              BIRB, Belgique
                           
                        
                              3.
                           
                           
                              995
                           
                           
                              OFI, Ireland
                           
                           
                              FranceAgriMer, France
                           
                        
                              4.
                           
                           
                              1 724
                           
                           
                              AGEA, Italia
                           
                           
                              Държавен фонд „Земеделие” — Разплащателна агенция, България
                           
                        
                              5.
                           
                           
                              3 483
                           
                           
                              AGEA, Italia
                           
                           
                              FEGA, España
                           
                        
                              6.
                           
                           
                              2 252
                           
                           
                              AGEA, Italia
                           
                           
                              FranceAgriMer, France
                           
                        
                              7.
                           
                           
                              1 182
                           
                           
                              AGEA, Italia
                           
                           
                              Lietuvos žemės ūkio ir maisto produktų rinkos reguliavimo agentūra, Lietuva
                           
                        
                              8.
                           
                           
                              1 938
                           
                           
                              AGEA, Italia
                           
                           
                              Mezőgazdasági és Vidékfejlesztési Hivatal, Magyarország
                           
                        
                              9.
                           
                           
                              8 694
                           
                           
                              AGEA, Italia
                           
                           
                              ARR, Polska
                           
                        
                              10.
                           
                           
                              1 045
                           
                           
                              AGEA, Italia
                           
                           
                              IFAP I.P., Portugal
                           
                        
                              11.
                           
                           
                              5 577
                           
                           
                              AGEA, Italia
                           
                           
                              Agenția de Plăți și Intervenție pentru Agricultură, România
                           
                        
                              12.
                           
                           
                              289
                           
                           
                              AGEA, Italia
                           
                           
                              Agencija Republike Slovenije za kmetijske trge in razvoj podeželja, Slovenija
                           
                        
            
                  (c)
               
               
                  Transferuri intracomunitare de unt autorizate în cadrul planului pentru exercițiul 2010:
                  
                               
                           
                           
                              Cantitate
                              (tone)
                           
                           
                              Deținător
                           
                           
                              Beneficiar
                           
                        
                              1.
                           
                           
                              9 894
                           
                           
                              BLE, Deutschland
                           
                           
                              AGEA, Italia
                           
                        
                              2.
                           
                           
                              10 106
                           
                           
                              Dienst Regelingen Roermond, Netherlands
                           
                           
                              AGEA, Italia
                           
                        
            
                  (d)
               
               
                  Transferuri intracomunitare de lapte praf degresat autorizate în cadrul planului pentru exercițiul 2010:
                  
                               
                           
                           
                              Cantitate
                              (tone)
                           
                           
                              Deținător
                           
                           
                              Beneficiar
                           
                        
                              1.
                           
                           
                              600
                           
                           
                              SZIF, Česká republika
                           
                           
                              Agencija Republike Slovenije za kmetijske trge in razvoj podeželja, Slovenija
                           
                        
                              2.
                           
                           
                              5 889
                           
                           
                              BLE, Deutschland
                           
                           
                              OPEKEPE, Elláda
                           
                        
                              3.
                           
                           
                              969
                           
                           
                              PRIA, Eesti
                           
                           
                              Rural Support Service, Latvia
                           
                        
                              4.
                           
                           
                              18 166
                           
                           
                              FranceAgriMer, France
                           
                           
                              AGEA, Italia
                           
                        
                              5.
                           
                           
                              4 500
                           
                           
                              Lietuvos žemės ūkio ir maisto produktų rinkos reguliavimo agentūra, Lietuva
                           
                           
                              Agenția de Plăți și Intervenție pentru Agricultură, România